## Odluka o dodjeli koncesije za zahvaćanje voda za potrebe javne vodoopskrbe JP »Komunalac« p.o. iz Biograda na Moru

### NN 6/1999 (20.1.1999.), Odluka o dodjeli koncesije za zahvaćanje voda za potrebe javne vodoopskrbe JP »Komunalac« p.o. iz Biograda na Moru

# **VLADA REPUBLIKE HRVATSKE**

Na temelju članka 145. stavka 2. točke 2. i članka 209. Zakona o vodama
("Narodne novine", broj 107/95), Vlada Republike Hrvatske je na sjednici
održanoj 14. siječnja 1999. godine, donijela

## **ODLUKU**

### **O DODJELI KONCESIJE ZA ZAHVAĆANJE VODA ZA POTREBE JAVNE VODOOPSKRBE JP "KOMUNALAC" p.o. IZ BIOGRADA NA MORU**

I.

Vlada Republike Hrvatske (u daljnjem tekstu: Davatelj koncesije), dodjeljuje
JP "Komunalac" p.o. iz Biograda na Moru (u daljnjem tekstu: Korisnik koncesije)
koncesiju za zahvaćanje vode za potrebe javne vodoopskrbe.

II.

Temeljem dodijeljene koncesije Korisnik koncesije stječe pravo zahvaćanja
voda za korištenje voda za javnu vodoopskrbu na vodnim građevinama kako
slijedi:

- vodozahvata i crpne stanice "Biba" sagrađene na katastarskim česticama
br. 282/6, 288 i 291 k.o. Vrana u Vrani;

- vodozahvata i crpne stanice "Begovača" sagrađene na katastarskoj čestici
br. dio 1395/5 k.o. Vrana u Vrani;

- vodozahvata i crpne stanice "Turanjsko jezero" sagrađene na katastarskim
česticama br. 3338, 3339 i 3341 k.o. Turanj u Turnju;

- vodozahvata i crpne stanice "Kakma" (Selakovo vrelo, Matošića vrelo,
Kapetanija) sagrađene na katastarskoj čestici br. 2970 k.o. Biograd;

- vodozahvata i crpne stanice "Kutijin stan" sagrađene na katastarskim
česticama br. 2326 i 2327 ko.o. Filipjakov u Sv. Filipu i Jakovu.

Korisnik koncesije stječe pravo zahvaćanja voda za potrebe javne vodoopskrbe
u ukupnoj količini od 389 l/s, odnosno 6.600.000 m3godišnje,
i to kako slijedi po pojedinim vodozahvatima:

- vodozahvat i crpna
stanica "Biba"                                  28 l/s, odnosno 600.000 m3/god

- vodozahvat i crpna stanica
"Begovača"                                     40 l/s, odnosno 750.000 m3/god

- vodozahvat i crpna stanica
"Turanjsko jezero"                         30 l/s, odnosno 550.000 m3/god

- vodozahvat i crpna stanica
"Kakma"                                     253 l/s, odnosno 4.000.000 m3/god

- vodozahvat i crpna stanica
"Kutijin stan"                                 38 l/s, odnosno 700.000 m3/god

III.

Korisnik koncesije će koristiti koncesiju iz točke I. ove Odluke u razdoblju
od dvadeset (20) godina počev od stupanja na snagu Ugovora o koncesiji.

IV.

Korisnik koncesije će plaćati godišnju koncesijsku naknadu u iznosu
od 10% naknade za korištenje voda što je dužan plaćati prema Zakonu o financiranju
vodnog gospodarstva za godinu u kojoj je sklopljen Ugovor o koncesiji u
korist državnog proračuna Republike Hrvatske.

Dinamika plaćanja naknade za koncesiju odredit će se Ugovorom o koncesiji.

Ugovorom o koncesiji ugovorit će se rok dospijeća koncesijske naknade
za razdoblje od 1. siječnja 1997. godine do dana potpisivanja ugovora.

V.

Državna uprava za vode i Korisnik koncesije će u roku od 15 dana od
dana stupanja na snagu ove Odluke sklopiti Ugovor o koncesiji, kojim će
se podrobnije urediti koncesijski odnos.

Korisnik koncesije koji propusti sklopiti Ugovor o koncesiji u roku
iz prethodnog stavka, gubi istekom tog roka sva prava određena ovom Odlukom.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 325-01/98-01/65
Urbroj: 5030116-99-1
Zagreb, 14. siječnja 1999.

Predsjednik
**mr. Zlatko Mateša,** v. r.

Odluka, NN 6/1999-76